Diari Oficial de la Generalitat Valenciana


Sumari del DOGV 7554, del 23-06-2015 (2015/5899)

RESOLUCIÓ de 18 de juny de 2015, del director general d'Administració Local, sobre les ajudes destinades al sosteniment de gastos corrents en municipis i entitats locals menors de la Comunitat Valenciana amb població que no excedisca de 3.000 habitants, convocades per l'Orde 9/2015, de 2 de març.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5899


Data del document
:   18-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 18 de juny de 2015, del director general d'Administració Local, sobre les ajudes destinades al sosteniment de gastos corrents en municipis i entitats locals menors de la Comunitat Valenciana amb població que no excedisca de 3.000 habitants, convocades per l'Orde 9/2015, de 2 de març. [2015/5899]  
I. Per Orde 9/2015, de 2 de març, de la Conselleria de Presidència i Agricultura, Pesca, Alimentació i Aigua, publicada en el Diari Oficial de la Comunitat Valenciana número 7482, de 10 de març de 2015, es van convocar subvencions destinades al sosteniment dels gastos corrents als municipis i les entitats locals menors de la Comunitat Valenciana amb població que no excedisca de 3.000 habitants per a l'exercici 2015.  
  
II. De conformitat amb el que preveu la base sexta de l'Orde 9/2015, de 2 de març, sobre la concessió d'ajudes en règim de concurrència competitiva, per a determinar la quantia de les subvencions s'han tingut en compte els criteris de pressupost i població municipal amb una valoració sobre un màxim de 10 punts, dels quals 5 corresponen als recursos pressupostaris, de conformitat amb l'escala següent:  
  
Fins a 500.000 ?: 5 punts.  
De 500.001 a 1.000.000 ?: 4 punts.  
D'1.000.001 a 1.500.000 ?: 3 punts.  
D'1.500.001 a 2.000.000 ?: 2 punts.  
De 2.000.001 - en avant: 1 punt.  
Els 5 punts restants corresponen a les xifres oficials de població de conformitat amb el reial decret regulador de la matèria, de conformitat amb l'escala següent:  
Fins a 1.000 habitants: 5 punts.  
De 1.001 a 1.500 habitants: 4 punts.  
De 1.501 a 2.000 habitants: 3 punts.  
De 2.001 a 2.500 habitants: 2 punts.  
De 2.501 a 3.000 habitants: 1 punt.  
  
III. Vist que, de conformitat amb el que establix la base quinta, punt 3, la comissió avaluadora, en la reunió de 15 de maig de 2015, després de l'estudi i la valoració de les sol·licituds presentades, ha elevat la corresponent proposta de resolució.  
  
IV. En virtut de tot l'anterior, atesa la proposta de resolució elevada per la comissió avaluadora i fent ús de la competència delegada pel conseller de Presidència i Agricultura, Pesca, Alimentació i Aigua, i vicepresident del Consell, d'acord amb el que disposa la base sèptima, apartat segon, de l'Orde 9/2015, de 2 de març, per la qual es convoquen per a l'any 2015 subvencions destinades al sosteniment dels gastos corrents als municipis i les entitats locals menors de la Comunitat Valenciana amb població que no excedisca de 3.000 habitants, resolc:  
  
  
Primer  
Concedir als municipis i a les entitats locals menors, un total de 346, que s'indiquen en l'annex I les quantitats que s'hi indiquen en concepte d'ajudes destinades al sosteniment de gastos corrents en municipis i entitats locals menors de la Comunitat Valenciana amb població que no excedisca de 3.000 habitants. L'import total concedit és d'1.138.917,15 euros, a càrrec de la línia de subvenció T4230000, inclosa en el programa 125.10, Administració Local, del pressupost de la Generalitat per a l'exercici 2015.  
  
Segon  
El beneficiari haurà de justificar la realització del gasto corresponent al cost total de l'actuació per a la qual li va ser concedida l'ajuda, en el termini d'un mes comptat des de l'endemà de la publicació en el Diari Oficial de la Comunitat Valenciana de la resolució de concessió. El pagament d'estes ajudes serà total en el moment de la justificació del compliment d'allò que s'ha convingut, per a la qual cosa els beneficiaris hauran de presentar:  
- Certificat dels gastos subvencionats, segons el model indicat en el document quart de l'orde de convocatòria (certificat de gastos doc. 4).  
  
- Còpia compulsada de les factures reglamentàries, segons la normativa vigent, així com qualsevol altra documentació justificativa suficient, si és el cas. Tant les factures com la indicada documentació s'hauran de correspondre amb el consum o l'adquisició realitzats en el període d'1 de gener a 31 de març de 2015.  
  
Tercer  
Reduir proporcionalment l'ajuda en cas que la justificació dels gastos realitzats no abaste la quantia atorgada, així com en el cas que l'import justificat no abaste el cost total de l'actuació subvencionada.  
  
  
Quart  
Revocar la subvenció en el supòsit de no presentar la justificació del gasto en el termini fixat, i garantir durant la tramitació del procediment l'audiència de l'interessat.  
  
Quint  
Anul·lar la retenció de crèdit per import de 82,85 euros (huitanta-dos amb huitanta-cinc euros), de la línia de subvenció T4230000, del programa 125.10, import que és el sobrant de les ajudes concedides per mitjà d'esta resolució als municipis i les entitats menors de la Comunitat Valenciana amb població que no excedisca de 3.000 habitants, convocades per l'Orde 9/2015, de 2 de març.  
Contra esta resolució, que posa fi a la via administrativa, es podrà fer, potestativament, el requeriment a què es referix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos des de la notificació, o bé es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la notificació. Tot això, de conformitat amb el que disposen els articles 10, 44 i 46 de la dita Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 18 de juny de 2015.- El director general d'administració local: Vicente Saurí Martí.